**Demonstrátori pályázati kiírás a 2020/2021-es tanévre**

A Miskolci Egyetem Bölcsészettudományi Kara pályázatot ír ki demonstrátori megbízások elnyerésére. A pályázók a Miskolci Egyetem Szenátusa által elfogadott „Demonstrátori Szabályzatban” foglalt célok értelmében és előírásoknak megfelelően nyújthatják be pályázatukat **a kar dékánjához** (B/2. épület, fszt/7.), legkésőbb **2020. szeptember 25-ig** **a pályázati űrlap kitöltésével és az ott szereplő csatolandó mellékletekkel.**

A demonstrátori szabályzat elérhető a http://www.uni-miskolc.hu a szabályzatok menüpontban a 3.8. Demonstrátori Szabályzat néven. A megbízás egy tanulmányi évre adható, a tevékenységért díjazás nem jár.

**A Magyar Nyelv- és Irodalomtudományi Intézet** **2 demonstrátor számára pályázatot hirdet**

*A demonstrátorok feladata*: írásbeli vizsgákon való felügyelet, adminisztrációs és intézeti eseményekhez kacsolódó szervezői feladatok ellátása, digitális anyagok előállítása, közreműködés az intézeti honlap és Facebook-oldal frissítésében, az intézeti hírlevél szerkesztésében, az intézeti Alumni-programban, oktatási segédanyagok készítésében, továbbá szakirodalom-gyűjtés és rendszerezés, önálló kutatómunka végzése (beleértve a TDK-ra való felkészülést), folyamatos konzultáció az irányító oktatóval.

*A demonstrátor munkáját irányító oktatók:* Dr. Tasi Réka egyetemi docens és Dr. Gréczi-Zsoldos Enikő egyetemi adjunktus.

**A Modern Filológiai Intézet 5 demonstrátori pályázatot hirdet**

**Az Angol Nyelv- és Irodalomtudományi Intézeti Tanszéken 2 fő nyerheti el a pályázatot.**

*A demonstrátorok feladata*: közreműködés a tanszék szakmai és beiskolázási rendezvényein, részvétel azok előkészítésében és lebonyolításában, részvétel intézeti konferenciák szervezésében, aktív segítségnyújtás azok előkészítésében és lebonyolításában, részvétel a tanszék projektjeiben, részvétel beiskolázási szóróanyagok készítésében

Demonstrátori megbízást az a hallgató kaphat, akinek magatartása példás és a választott szakterületen kiemelkedő eredményt ért el.

*A demonstrátor munkáját irányító oktató:* Magnuczné dr. Godó Ágnes egyetemi docens, intézeti tanszékvezető.

**A Német Nyelv- és Irodalomtudományi Intézeti Tanszéken 1 fő nyerheti el a pályázatot.**

*A demonstrátor feladata*: közreműködés a tanszék rendezvényein, részvétel azok előkészítésében és lebonyolításában, részvétel intézeti konferenciák szervezésében, aktív segítségnyújtás azok előkészítésében és lebonyolításában, részvétel a tanszék projektjeiben, kapcsolattartás a középiskolákban németül tanuló diákokkal, német nyelvről/nyelvre történő fordítások készítése, adminisztratív ügyek intézése

Demonstrátori megbízást az a hallgató kaphat, akinek magatartása példás és a választott szakterületen kiemelkedő eredményt ért el.

*A demonstrátor munkáját irányító oktató:* Bazsóné dr. Sőrés Marianna egyetemi docens, intézeti tanszékvezető.

**Az Alkalmazott Nyelvészeti és Fordítástudományi Intézeti Tanszéken 2 fő nyerheti el a pályázatot.**

*A demonstrátorok feladata*: közreműködés a tanszék rendezvényein, részvétel azok előkészítésében és lebonyolításában, részvétel intézeti konferenciák szervezésében, aktív segítségnyújtás azok előkészítésében és lebonyolításában, részvétel a tanszék projektjeiben, fordítások készítése

Demonstrátori megbízást az a hallgató kaphat, akinek magatartása példás és a választott szakterületen kiemelkedő eredményt ért el.

*A demonstrátor munkáját irányító oktató:* Nagano Robin Lee nyelvtanár, mb. intézeti tanszékvezető.

**A Tanárképző Intézet 1 demonstrátori pályázatot hirdet**

*A demonstrátor feladata:* részvétel a tanszék rendezvényein, azok előkészítésében és lebonyolításában, részvétel a kiemelten akkreditált tehetségpont feladataiban és aktivitásaiban, az Intézet által szervezett konferenciák előkészítésében és megszervezésében való aktív közreműködés, részvétel a tanszéki kutatásokban.

Demonstrátori megbízást az a hallgató kaphat, akinek magatartása példás és a választott szakterületen kiemelkedő eredményt ért el.

*A demonstrátor munkáját irányító oktató* Dr. Lubinszki Mária egyetemi docens, intézeti tanszékvezető.

 Dr. Illésné dr. Kovács Mária

dékán